הכיבוש הנורמני של אנגליה

| --- | --- |

 מידע כללי
 סוג:  כיבוש 
 מיקום:  ממלכת אנגליה 
 קואורדינטות:  52°04′00″N 1°19′00″W﻿ / ﻿52.0667°N 1.3167°W﻿ / 52.0667; -1.3167
 תאריך:  1066 
 he
 
מיקומם של אירועים מרכזיים במהלך הכיבוש הנורמני של אנגליה, 1066
| לוח אירועים> תאריך | לוח אירועים> אירועים | לוח אירועים>  | לוח אירועים>  |
| --- | --- | --- | --- |
| 1042 |  אדוארד המודה חוזר מגלות ומוכתר למלך אנגליה |  |  |
| 5 בינואר 1066 |  המלך אדוארד נפטר |  |  |
| 6 בינואר 1066 |  הרולד גודווינסון מוכתר למלך אנגליה |  |  |
| מאי 1066 |  טוסטיג גודווינסון תוקף את חופה המזרחי של אנגליה; הוא מובס, ונמלט לסקוטלנד |  |  |
| ספטמבר 1066 |  טוסטיג והראלד מנורווגיה מפליגים לאנגליה |  |  |
| 8 בספטמבר 1066 |  הרולד משחרר את צבאו |  |  |
| 20 בספטמבר 1066 |  קרב פולפורד; טוסטיג והראלד מביסים את הרוזנים אדווין ומורקיר, וכובשים את יורק |  |  |
| 24-20 בספטמבר 1066 |  הרולד נע צפונה כדי להתמודד עם טוסטיג והראלד |  |  |
| 25 בספטמבר 1066 |  האנגלים מנצחים את הנורווגים בקרב גשר סטמפורד; הראלד וטוסטיג נהרגים |  |  |
| 28 בספטמבר 1066 |  ויליאם נוחת עם צבאו באנגליה |  |  |
| ראשית אוקטובר 1066 |  הרולד נע דרומה כדי להתמודד עם הפלישה הנורמנית |  |  |
| 13 באוקטובר 1066 |  הרולד מגיע לגבעת 'קאלדבק' |  |  |
| 14 באוקטובר 1066 |  קרב הייסטינגס; הנורמנים מנחילים לאנגלים תבוסה, המלך הרולד נהרג בקרב |  |  |
| 25 בדצמבר 1066 |  ויליאם מוכתר למלך אנגליה |  |  |
| מאי 1068 |  מתילדה, אשתו של ויליאם, מוכתרת למלכת אנגליה |  |  |
| 1069 |  מרידות בצפון אנגליה; סווין השני מדנמרק שולח צי פלישה לאנגליה |  |  |
| 1070 |  ויליאם מדכא את המורדים בצפון, תוך שהוא מחריב את האזור |  |  |
| 1072 |  ויליאם מביס את מלך סקוטלנד, וכופה עליו הסכם שלום |  |  |
| 1087 |  ויליאם נפטר |  |  |
הכיבוש הנורמני של אנגליה החל במאה ה-11 עם פלישת הכוחות הנורמנים תחת הנהגתו של דוכס נורמנדיה ויליאם הראשון אל תוך שטחה הריבוני של ממלכת אנגליה הסכסונית, והושלם עם כיבושה של ממלכה זו בידי הנורמנים ונטילת הכתר.
טענתו של ויליאם כלפי הכתר האנגלי התבססה על קשריו המשפחתיים עם מלכהּ הערירי של אנגליה – אדוארד המודה, מצב אשר ייתכן ומלכתחילה עודד שאיפותיו של ויליאם לשלוט על כס המלוכה האנגלי. בעקבות מותו של אדוארד האנגלי, בינואר 1066, ירש את מקומו הרולד גודווינסון לתקופת זמן קצרה. בספטמבר 1066 התרחשה פלישת האראלד השלישי, מלך נורווגיה לצפון אנגליה אשר הכריעה את האנגלים בתחילתה של המערכה, בקרב פולפורד, אך עם זאת, בהמשך הובסו הנורווגים בקרב גשר סטמפורד ומלכם נהרג. מספר ימים בודדים לאחר תום המערכה הזו, הנחית ויליאם הנורמני את כוחותיו גם הוא, בשטח הדרומי של האי האנגלי, וב-14 באוקטובר נפגשו הצבא הנורמני והאנגלי בהייסטינגס; בקרב ההיסטורי שהתרחש במקום הצליח להכריע הצבא הנורמני את אנגלים, כאשר במהלך הקרבות נהרג המלך הרולד. בדצמבר 1066, הוכתר מלך הנורמנים, ויליאם, למלכה של אנגליה.
בתום מספר מרידות בשנים 1067–1072, שלטונו של ויליאם הובטח למעשה. הוא החרים את אדמותיהם של מתנגדיו האנגלים, ורבים מבני המעמד הגבוה נמלטו לגלות. כדי לבסס את שליטתו בממלכה, ויליאם העניק אדמות לחסידיו ובנה טירות רבות ששימשו כמעוזים צבאיים. התרבות האנגלית והתרבות הצרפתית אוחדו אט-אט והמערכת הפיאודלית הוכרה לאנגלים, מה שהוביל לחוקים נוקשים הרבה יותר ושלל זכויות רבות שהיו לאנגלו-סקסונים בעבר. כוחה של אנגליה גדל והיא הפכה לכוח ממשי בזירה הפוליטית האירופאית בזכות היותה קשורה לנורמנים. צבאה וצייה גדל גם. ב-1085 הורה ויליאם לסקר את כל הנכסים האנגלים במה שכונה 'ספר יום הדין'.